b'\n_START_ARTICLE_\nJosip Novak (agronom)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani srednji vinarski in sadjarski \xc5\xa1oli v Mariboru (1928) se je izpopolnjeval na vi\xc5\xa1ji vinarski \xc5\xa1oli v nem\xc5\xa1kem Geisenheimu. Slu\xc5\xbeboval je kot referent za vinogradni\xc5\xa1tvo v Ormo\xc5\xbeu, nato pa je bil upravnik dr\xc5\xbeavnih posestev v Veliki Nedelji, Slovenskih Konjicah, Zavr\xc4\x8du in Podlehniku, kjer je bil v letih 1947\xe2\x88\x921950 tudi ravnatelj sadjarske in vinarske \xc5\xa1ole. Od 1950-1959 je bil strokovni sodelavec In\xc5\xa1tituta za vinarstvo v Mariboru ter od 1959-1969 profesor na srednji kmetijski \xc5\xa1oli v Raki\xc4\x8danu._NEWLINE_Kot raziskovalec se je ukvarjal z raziskovanjem na podro\xc4\x8dju trsni\xc4\x8darstva in gojitve vinske trte. Objavil je okoli 75 znanstvenih in strokovnih del tako v doma\xc4\x8di kot tuji strokovni literaturi.'